ΝΕΔΗΣΥ

22ο Παγκύπριο Συνέδριο
2019-09-21 10:30 - 12:00 UTC | Πολιτιστικό Κέντρο Βλ. Καυκαρίδης., Οδός Βλαδίμηρου Καυκαρίδη 11-15 Αγλαντζιά, Λευκωσία 2102, Κύπρος, Cyprus

10η ΚΑΛΟΚΑΙΡΙΝΗ ΚΑΤΑΣΚΗΝΩΣΗ ΜΑΚΙ
2019-07-08 08:00 - 2019-07-13 17:00 | Λατσί, Πάφος, Πάφος, Cyprus
Η Νεολαία του Δημοκρατικού Συναγερμού, ανακοινώνει τη διοργάνωση της 10ης κατά σειρά καλοκαιρινής κατασκήνωσης για τους μαθητές της Νεολαίας. Η κατασκήνωσή θα πραγματοποιηθεί φέτος, από τις 08 Ιουλίου 2019 μέχρι και τις 13 Ιουλίου 2019 στο Λατσί, στην Πόλη Χρυσοχούς και συγκεκριμένα στο Nicki Holiday Resort.
Μέσα από ένα ισορροπημένο ημερήσιο πρόγραμμα, οι μαθητές θα αναπτύξουν ικανότητες συνεργασίας μέσα από ομαδικές ψυχαγωγικές δραστηριότητες, θα ενημερωθούν για την πλούσια ιστορία του τόπου μας μέσα από εκδρομές σε ιστορικούς χώρους και φυσικές ομορφιές της ευρύτερης περιοχής της Πόλης Χρυσοχούς και τέλος θα έχουν την ευκαιρία να συμμετάσχουν σε ειδικά εκπαιδευτικά σεμινάρια.
Όλα τα λεωφορεία θα αναχωρήσουν τη Δευτέρα, 08 Ιουλίου στις 09.00 από διάφορα σημεία της Κύπρου για την Πόλη Χρυσοχούς. Ο καθορισμός των σημείων θα γίνει ανάλογα με τη συμμετοχή. Η επιστροφή είναι προγραμματισμένη για τo Σάββατο 13 Ιουλίου στις 16.00.
Για να μπορέσει να συμμετάσχει ένας μαθητής στην κατασκήνωση, θα πρέπει να επιστρέψει την δήλωση συμμετοχής συμπληρωμένη στους κατά πόλεις επαρχιακούς γραμματείς της ΜΑΚΙ, ή στα κεντρικά γραφεία της ΝΕΔΗΣΥ, μέχρι την Δευτέρα 1η Ιουλίου 2019. Για την καλύτερη δυνατή οργάνωση της κατασκήνωσης, θα υπάρχει περιορισμένος αριθμός θέσεων και θα τηρηθεί σειρά προτεραιότητας (μέλη).
Σημειώνεται ότι η κατασκήνωση απευθύνεται σε μαθητές/τριες 14 – 17 ετών. Για περισσότερες πληροφορίες και επικοινωνία:
Κεντρικά Γραφεία ΝΕΔΗΣΥ: 22883200 – 99447786 – Μιχάλης
Η αίτηση συμμετοχής εδώ!

ΣΥΖΗΤΟΥΜΕ ΓΙΑ ΤΗΝ ΕΥΡΩΠΗ
2019-02-25 06:30 - 08:00 | ΛΑΡΝΑΚΑ, Cyprus
Το Ευρωπαϊκό Κοινοβούλιο είναι το μόνο θεσμικό όργανο της Ευρωπαϊκής Ένωσης που εκλέγεται άμεσα από τους πολίτες. Διαθέτει εξουσίες για σημαντικές αποφάσεις όπως τη διαμόρφωση του κοινού προϋπολογισμού της Ευρωπαϊκής Ένωσης και συναποφασίζει από κοινού με τα Συμβούλια των Υπουργών για τη συντριπτική πλειονότητα των Ευρωπαϊκών νομοθεσιών που τα κράτη μέλη υιοθετούν.
Το Ευρωπαϊκό Κοινοβούλιο έχει δηλαδή ρυθμιστικό ρόλο για τη ζωή των περίπου 500 εκατομμυρίων πολιτών της Ευρωπαϊκής Ένωσης. Γι’ αυτό το λόγο, οι Ευρωεκλογές του ερχόμενου Μαΐου δεν είναι εκλογές δευτερεύουσας σημασίας. Ιδιαίτερα για μια μικρή χώρα όπως η Κύπρος, με ελάχιστο αριθμό Ευρωβουλευτών, είναι πολύ σημαντικό το Ευρωπαϊκό πρόσωπο της πατρίδας μας να αποτελείται από ανθρώπους οι οποίοι θα προάγουν επάξια τις Ευρωπαϊκές μας αξίες και θα χαράξουν καινούργιους δρόμους και καινούργιες ευκαιρίες για τη νέα γενιά αλλά και για όλους τους Ευρωπαίους πολίτες.
Ως νέοι άνθρωποι μπορούμε και πρέπει να διαδραματίζουμε σημαντικό ρόλο τόσο στην κοινωνία όσο και στην πολιτική. Στις επερχόμενες εκλογές του Μαΐου, οφείλουμε με τη ψήφο μας να ενισχύσουμε τη φωνή των νέων και με αυτή μας τη στάση να συμμετέχουμε κι εμείς στη διαδικασία λήψης αποφάσεων της Ευρωπαϊκής Ένωσης.
Σας περιμένουμε λοιπόν να μιλήσουμε για ένα θέμα που μας αφορά όλους: Την Ευρώπη και την τεράστια σημασία της ενεργούς συμμετοχής των νέων.
Γραφείο Τύπου, 13 Φεβρουαρίου 2019

3Η ΑΚΑΔΗΜΙΑ ΠΟΛΙΤΙΚΗΣ ΠΑΡΕΜΒΑΣΗΣ
2019-02-11 18:00 - 21:00 | ΚΕΝΤΡΟ ΕΙΚΑΣΤΙΚΩΝ ΤΕΧΝΩΝ ΚΑΙ ΕΡΕΥΝΑΣ, ΚΩΣΤΑ ΚΑΙ ΡΙΤΑΣ ΣΕΒΕΡΗ, ΛΕΥΚΩΣΙΑ, ΛΕΥΚΩΣΙΑ, Cyprus
H Νεολαία του Δημοκρατικού Συναγερμού, σε συνεργασία με το Ινστιτούτο Γλαύκος Κληρίδης διοργανώνει την 3η Ακαδημία Πολιτικής Παρέμβασης Νέων, του κύκλου Ακαδημιών 2018-2019, με τίτλο «Η σύλληψη της ιδέας για την αίτηση ένταξης της Κύπρου στην Ευρωπαϊκή Ένωση και ο Γλαύκος Κληρίδης». Η Ακαδημία θα πραγματοποιηθεί, την Δευτέρα 11 Φεβρουαρίου 2019 και ώρα 18:30 στο Κέντρο Εικαστικών Τεχνών, Λευκωσία.
Κύριοι ομιλητές θα είναι ο τέως Υπουργός Εξωτερικών Κύπρου κ. Ιωάννης Κασουλίδης και ο πρώην Υπουργός Εξωτερικών Ελλάδος κ. Θεόδωρος Πάγκαλος. Χαιρετισμό θα απευθύνει ο Πρόεδρος του Δημοκρατικού Συναγερμού κ. Αβέρωφ Νεοφύτου.
Η Νεολαία του Δημοκρατικού Συναγερμού, μέσα από την συζήτηση και το διάλογο, επιθυμεί όπως αναδείξει το όραμα της Κύπρου πριν τις ενταξιακές διαπραγμάτευσης και ακολούθως το δρόμο της συνέπειας και της ευθύνης που ο Γλαύκος Κληρίδης ακολουθήσε.
Η Κύπρος είναι η πατρίδα μας. Η Ευρώπη το μέλλον μας.

ΕΘΝΙΚΟ ΜΝΗΜΟΣΥΝΟ ΠΕΤΡΟΥ Ζ. ΓΙΑΛΛΟΥΡΟΥ
2019-02-10 07:00 - 21:00 | ΕΚΚΛΗΣΙΑ ΠΑΝΑΓΙΑΣ ΦΑΝΕΡΩΜΕΝΗΣ, ΛΕΥΚΩΣΙΑ, ΛΕΥΚΩΣΙΑ, Cyprus
Συμπληρώνονται φέτος, 63 χρόνια από την θυσία του Ήρωα του Απελευθερωτικού Αγώνα της ΕΟΚΑ 1955-59, Πέτρου Ζ. Γιάλλουρου, ο οποίος φονεύθηκε από Άγγλους στις 7 Φεβρουαρίου 1956 στην Αμμόχωστο, κατά την διάρκεια μαθητικής διαδήλωσης την οποία καθοδηγούσε.
Το ετήσιο εθνικοθρησκευτικό μνημόσυνο του Ήρωα θα τελεστεί την Κυριακή, 10 Φεβρουαρίου 2019, στην εκκλησία Παναγίας Φανερωμένης στη Λευκωσία.
Ομιλητής: O Πρόεδρος του Οργανισμού Νεολαίας Κύπρου, Παναγιώτης Σεντώνας
Μετά το μνημόσυνο θα ακολουθήσει κατάθεση στεφάνων.
Εκ μέρους της οικογένειας του ήρωα
